open-index/open-wikipedia-markdown huggingface dataset:
Castres Olympique

**Castres Olympique** Frantziako errugbi taldea da, egoitza Okzitaniako Castres hirian duena. Top 14 Ligan jokatzen du. Bost aldiz irabazi du Frantziako liga, 1949, 1950, 1993, 2013 eta 2018an.

## Historia 
Errugbia 1898an iritsi zen Castresera, eta ikasteetxetan hedatuz joan zen. 1906an, Castresko kolegioko ikasle ohi batzuek Castres Olympique kluba sortu zuten. Eugène Agert, Aux Dames de Franceko zuzendaria, izan zen lehenbiziko presidentea. Lehen Mundu Gerran, klubeko 41 jokalari eta zuzendaritza-kide hil ziren, Marcel Burgun eta Nicoleau anaiak barne.

1922an igo zen aurrenezko aldiz lehenbiziko mailara. Bigarren Mundu Gerraren ostean, oso garai oparoa bizi izan zuen taldeak. 1948an, Frantziako Errugbi Kopa irabazi zuen, eta jarraian bi liga, 1949an Stade Montois eta 1950ean Racing garaiturik. 1956an,  Jean Pierre-Antoine hil zen US Montréjeauren kontra jokatutako partida baten ostean; haren omenez, Stade Pierre-Antoine izena jarri zitzaion Castresen zelaiari.

1950eko hamarkadaren amaieratik aitzina, klubak titulu agorraldi luzea izan zuen, jokalari bikainak izan zituen arren, hala nola, Jacques Cimarosti erdikoa edota Gérard Cholley harroina. 

[thumb|300px|Castres Olympiqueren eta [Stade Toulousainen arteko partida, 2008ko abuztuaren 18a.]]
1988an, errugbiaren garai profesionalaren hasieran, Pierre Fabre enpresaburua bilakatu zen klubaren babesle. Harrezkero, taldea indartuz joan zen, maila handiko errugbilariak kontratatuz. 1993an, Frantziako liga irabaztea lortu zuen, eta mende amaieran, 1997an eta 2000n, European Challenge Cupeko bi final jokatu zituen. Azken ligak 2013an eta 2018an irabazi zituen. 2022an, fase erregularrean lehenbizikoa izan zen, baina finala galdu zuen Montpellierren aurka.

## Palmaresa 
[thumb|300px|2018ko [Frantziako errugbi txapelketa|Top 14ren finala: Castres Olympique Frantziako txapeldun.]]
* European Challenge Cup
** Finalista (2): 1997, 2000
* Europako ezkutua
** Txapelduna (1): 2003
* Top 14
** Txapelduna (5): 1949, 1950, 1993, 2013, 2018
** Bigarrena (3): 1995, 2014, 2022
* Yves du Manoir Kopa/Frantziako Errugbi Kopa
** Txapelduna (1): 1948
** Finalista (1): 1993

## Erreferentziak 
## Kanpo estekak 
*  Castres Olympique taldearen webgunea
Club Alcobendas Rugby

thumb|right|300px|Alcobendas Rugby taldea.
**Club Alcobendas Rugby** Espainiako errugbi kluba da, egoitza Madrilgo Erkidegoko Alcobendas hirian duena. 2025-26 denboraldian, gizonezkoen lehenbiziko taldea Espainiako Ohorezko Mailan dago.

## Historia 
2003an sortu zen, Moraleja Alcobendas Rugby Unión (MARU) taldeak 2002ko liga irabazi eta desegin zenean. Haren oinordekotza hartu, eta 2019an lortu zuen aurreneko titulua, Espainiako Errege Kopa hain zuzen ere.

2021-22 denboraldian fase erregularrean 3. postuan gelditu bazen ere administratiboki maila galduarazi zitzaion jokalari baten fitxa egoki ez izanagatik. Akats honek Espainiako selekzioa Munduko Txapelketatik kanpo utzi zuen.

## Palmaresa 
* Espainiako Liga (1): 2002
* Errege Kopa (3): 2019, 2020, 2021
* Iberiar Errugbi Kopa (0): Finalista 2003an
* Espainiako Superkopa (1): 2021
* Ohorezko B maila (4): 2007, 2010, 2015, 2023

## Azken denboraldiak 
* COVID-19 pandemiaren ondorioz Liga eten zen eta une horretan zegoen sailkapena bihurtu zen ofizial.

## Erreferentziak 
## Kanpo estekak 
*  Webgune ofiziala, alcobendasrugby.com
Etxaldeko erregea

***Etxaldeko erregea*** () 2002 urtean Gregorio Muro eta Carlos Zabalak eginiko filma da.

Marrazki bizidunak eta irudi errealak nahasten diren lan honen euskarazko bikoizketa Tinko Euskara Elkarteak bultzatu zuen.

## Sinopsia 
Sondak asteroidean hiru lagun Ramakor tiranoaren jauregian sartuko dira Neuronia, planeta osoko biztaleak kontrolpean dituen esfera, bereganatzeko asmotan.

## Pertsonaiak 

* Karlos Arguiñano (Elias)
* Javier Martín (Sebas)
* Mar Saura (Mamen)
* Pepín Tre (Claudio)
* Ramon Agirre (gidaria)
* Elena Irureta (Ana)
* Francisco Larrañaga (Mikel)
* Adrián Ruíz del Cerro (Luis)
* Ariana Aragonés (Eva)
* Aitor Etxeberria (Jorge)
* Josu Irigoien (Carlos)
* Josu Mujika (Mekan)
* Mikel Muro (Jon)

## Erreferentziak 
## Kanpo estekak
Zeinek gehiago iraun

***Zeinek gehiago iraun*** 2010 urtean Gregorio Murok eginiko film laburra da. Hainbat sari jaso zituen eta Goya Sarietarako hautagaietako bat izan zen.

## Sinopsia 
Haur jolas arriskutsu batek Anderren eta bere familiaren bizitza aldatuko du betirako.

## Ahotsak 
* Ramon Agirre: medikua
* Iñaki Beraetxe: Ander
* Marian Galarraga: ama
* Vito Rogado: ama gaztea

## Erreferentziak 
## Kanpo estekak
Ipar haizearen itzulera

***Ipar haizearen itzulera*** marrazki bizidunetako euskal film bat da, *Ipar haizearen erronka* filmaren sekuela. Goya Saria lortu zuen. Barton Filmsek banatu zuen.

## Argumentua 
Athanasiusek, míkmaq indioen presoak, lurraldea izotzez estaliz itzuli den Ipar Haizea askatzea lortu du. Leinuko ume protagonistak berriz ere gaitzaren aurka ekin beharko diote eta Ipar Haizeaz jabetu naturan armonia ezarri dadin.

## Ahotsak 
**Ingelesez**
* Sonja Ball: Ane
* Teddy Lee Dillon: Elliot
* Daniel Brochu: Watuna
* A.J. Henderson: Captain Galar
* Terrence Scammell: The North Wind/Athanasius
* Rick Jones: Barnaby
* Richard Dumont: Martin
* Kathleen Fee: The Sea

## Erreferentziak 
## Kanpo estekak
Anglo-Galestar Kopa

**Anglo-Galestar Kopa** (, ) errugbi txapelketa izan zen, urtero Premiership Rugbyko 12 taldeek eta Magners Leagueko lau galestar taldeek jokatzen zutena. 2005an eratu zen, RFU Club Competition ordezteko. 2018-19 denboralditik aitzina, Premiership Rugby Cupek ordeztu zuen.

## Historia 
1971-72 denboraldian, *RFU Club Competition* txapelketa abiatu zen Ingalaterrako taldeen artean. Hainbat izen izan zituen historian zehar, hala nola, *John Player Cup* (1971-1988), *Pilkington Cup* (1988-1997), ''Tetley's Bitter Cup* (1997-2000), *Powergen Cup* (2000-2006), *EDF Energy Cup* (2006-2009), eta *LV Cup* 2009tik aurrera, beti ere babeslearen arabera.

2005ean, Galesko taldeak sartu ziren, eta ordutik aurrera *Anglo-Galestar Kopa'' izena eman zitzaion. Ingalaterrako Premiership Rugbyko hamabi taldeek eta Magners Leagueko lau galestar taldeek hartzen zuten parte. 2015-16 denboraldian ez zen jokatu, 2015eko Munduko Errugbi Kopa zela eta.

2017-18 denboraldian jokatu zen azkeneko aldiz. Hurrengo urtetik aitzina, Ingalaterrako federazioak Premiership Rugby Cup antolatu zuen, eta 23 urtez azpiko txapelketa Galeskoak.

## Palmaresa 
### RFU Club Competition (1971-2005) 
* 1982an finalean berdinketa egon zen eta talde biak txapeldun izendatu ziren.
* (luz), 1991 eta 1992ko finaletan luzapenean erabaki zen txapelduna.

### Anglo-Galestar Kopa (2005-2018) 
* 2015-16 denboraldian ez zen jokatu Ingalaterrako Munduko Kopa zela eta.

## Garaipenak 
## Erreferentziak 
## Kanpo estekak 
*  Webgune ofiziala
Northampton Saints

**Northampton Saints** (izen ofiziala, *Northampton Rugby Football Club*) Ingalaterrako errugbi kluba da, egoitza Northampton hirian duena. Ingalaterrako errugbi txapelketan jokatu ohi du. 1865an sortu zen, eta gaur egungo talderik zaharrenetako bat da.

## Historia 
[thumb|250px|[Munster Rugbyren aurkako partida, Heineken Kopan.]]
Samuel Wathen Wigg apaizak 1880an sortu zuen taldea *Northampton St. James* izenarekin. Hortik etorri ziren bere ezizen biak "The Saints" eta "Jimmies". XX mende hasieran herrialdeko errugbi talde indartsuena bihurtu zen baina Lehen Mundu Gerra ondoren indarra galdu zuen. 1988an jokalari ohi batzuek egitasmoa abiatu zuten talde maila gorenera itzultzeko. *Saints Revolution* ezizena eman zitzaion eta bi urtetan lehen mailara itzuli zen.

1996an Heineken Kopa abiatzearekin batera Europako taldeak profesionalizatu egin ziren. 1999an ligan bigarren egin zuen eta 2000 urtean Heineken Kopa irabazi zuen, Europako titulu gorena. Ordutik hainbat txapelketa irabazi ditu eta 2011ean Heineken Kopako final berri bat jokatu zuen.

2014an Ingalaterrako Ligako txapelduna izan zen eta 2024an berriz lortu zuen Liga irabaztea.

## Palmaresa 
* Europako Txapeldunen Kopa (Heineken Kopa)
** Txapelduna (1): 2000.
** Finalerdiak (1): 2011.
* European Challenge Cup
** Txapelduna (2): 2009, 2014.
* Ingalaterrako errugbi txapelketa:
** Txapelduna (2): 2014, 2024.
** Bigarrena (2): 1999, 2013.
* Anglo-Galestar Kopa:
** Txapelduna (1): 2010.
** Finalista (6): 1991, 2000, 2002, 2003, 2012, 2014.
* Premiership Rugby Cup
** Txapelduna (1): 2019.

## Kanpo estekak 
*  Northampton Saints taldearen webgunea
Mr. Deeds Goes to Town

***Mr. Deeds Goes to Town*** (euskaraz: "Deeds jauna hirira doa") komedia filma da, Frank Capra estatubatuar zinemagileak 1936an zuzendu eta ekoitzitakoa. Clarence Budington Kelland idazlearen 1935ko *Opera Hat* kontakizun laburrean oinarriturik dago. Gary Cooper, Jean Arthur eta George Bancroft izan ziren aktore nagusiak.

Zuzendari onenaren Oscar saria (Frank Capra) irabazi zuen.

## Argumentua 
Depresio Handiaren garaian, Vermont estatuko Mandrake Falls herrixkan bizi den Longfellow Deeds (Gary Cooper) mutil gazte xaloak harremanik ez zuen Martin Semple osabarengandik hogei milioi dolarretako dirutza ondorengotzan jaso berri du. Haren osaba John Cedar (Douglass Dumbrille) abokatua herrixkara joan eta New York hirira eramango du. Hirian Cedarrek Cornelius Cobb (Lionel Stander) kazetari ohiari bere iloba kazetariengandik urrun mantentzeko ardura emango dio. Hala ere, Louise “Babe” Bennett (Jean Arthur) kazetari liraina Longfellowrengana hurbilduko da, eta Mary Dawson izeneko neska gazte langilea delako itxurak eginez hura erakartzea lortuko du, gaztea egunkarietako artikuluetan berataz trufatzen den kazetaria dela jabetzen ez delarik.

## Aktoreak 
* Gary Cooper: Longfellow Deeds
* Jean Arthur: Louise "Babe" Bennett/ Mary Dawson
* George Bancroft: MacWade
* Lionel Stander: Cornelius Cobb
* Douglass Dumbrille: John Cedar
* Raymond Walburn: Walter
* H.B. Warner: May epailea
* Ruth Donnelly: Mabel Dawson
* Walter Catlett: Morrow
* John Wray: Baserritarra

## Kanpo estekak 
* *Mr. Deeds Goes to Town* filmaren IMDBko fitxa irakurgai
Château

[thumb|*Château de Chenonceau* [Loira ibarran, Frantzian.]]
[thumb|[Monstoreauko jauregia|Château de Montsoreau.]]
thumb|Nekazal château Frantzian.

***Château***, pluralez *châteaux*, (eusk. 'jauregi') noble edo jaun baten oinetxe edo nekazal erresidentzia da baina beti landa etxeak. Askotan, etxe gotortuak ziren. Ugariak dira Frantzian eta frantsesa hitz egiten den zonaldetan.

Hirietan ez dago *château* eraikuntzarik, jauregiak baizik. Frantzian jauregia beti hiriko etxe handia da. Azken hori da Monstoreauko jauregiaren kasua da.

## Château motak 
* Châteu gotortua edo , adibidez, Roquetailladeko Château.
* Nekazal château.
* Jauregi antzekoak. Adibide nabarmenena Versalleskoa da, *château* esaten baitzitzaion, *Château de Versailles*, hiritik kanpo zegoelako. Euskaraz jauregia diogu.

## Ezaugarriak 
*Châteu* batek zaharra edo, gutxienez, handia izan behar du. Normalean inguruko lurrak haien jabegokoak dira () eta beharrezkoak dira jauregiko jendea mantentzeko. Hasieran eraikuntza hauek nobleen edo erregearen familiakoen eskuetan egoten ziren. Denboraz, goi burgesiak ere *château*k egin zituen. Azken hori da Vaux-le-Vicomte jauregiaren kasua da.

Batzuetan *Château* batek inguruko herriari bere izena eman dio: Châteauneuf-du-Faou, Château-Thierry, Château-Gontier...

## Bordeleko *châteaux* 
[thumb|200px|Château Cheval-Blanc, [Saint-Émilionen.]]
Bordele inguruko lurraldean *château*k aurreko definizioekin bat egin dezake baina baita ardoa ekoizteko edozein etxalde ere izan daiteke nahiz eta umila izan.

## Kanpo estekak 
* Loira ibarrako *chateaux*.
Factotum (argipena)

**Factotum** hitzak adiera zenbait ditu:
* morroi eta nagusi baten aginduetara dauden antzeko laguntzaileak;
* Factotum, Charles Bukowskiren eleberria;
** Factotum, eleberri hori oinarritzat 2005 urtean egindako filma.
Ahmed, Alhambrako printzea

***Ahmed, Alhambrako printzea*** marrazki bizidunetako euskal filma da, Washington Irvingen *Tales from the Alhambra* eleberrian oinarrituta.

1999an marrazki bizidunetako film onenaren Goya Saria lortu zuen. Bertsio bi izan zituen: euskaraz eta gazteleraz (non *Ahmed, el príncipe de la Alhambra* izenburua zuen). Barton Filmsek banatu zuen.

## Argumentua 
Ahmed munduko jauregirik ederrenetan, Alhambran, bizi den gaztea da. Eben Bonabben bere tutoreak lagunduta, denetarik daki, baita hegaztiekin hitz egitea ere. Gauza bakarra baino ez zaio falta: amodioa ezagutzea.

## Ahotsak 
**Euskaraz eta gaztelaniaz**
* Iñigo Fuignau : Ahmed
* Miren Aranburu : Ahmed gaztea
* Xebe Diez : Eben Bonabben
* Eduardo Gorriño : Jusuf
* Txema Moscoso : Zapelatza
* Peio Artetxe : Hontza

## Erreferentziak 
## Kanpo estekak 
* IMDb-ko fitxa
Alhambrako giltza

***Alhambrako giltza*** () marrazki bizidunetako filma da, Washington Irvingen *Tales from the Alhambra* eleberrian oinarrituta.

Gaztelerazko filma hau euskarara bikoiztua izan zen.

## Argumentua 
Washington Irvin idazlea Granadara, Alhambra ikustera joan arteko onik ez dauka. Han ezagutuko du Carmen, ijito emakume polit askoa, Boabdil errege mairuaren azken ondorengoa dena. Ali gaiztoak Alhambra suntsitzeko mendekua hartua dauka, eta hori eragozteko giltza Carmen bera da. Eta Carmenek maiteminduta daukanez Irvin, hau laguntzera joango zaio.

## Ahotsak 
**Gaztelaniaz**
* Gracia Carvajal: Carmen
* Mariano Fraile: Sancho
* Alberto Hidalgo: Kafir
* Javier Merchante: Alí
* Fernando Picón: Washington Irvin
* Jesús Prieto: Dalgoruki

## Erreferentziak 
## Kanpo estekak 
* IMDb-ko fitxa
Maite Ruiz de Austri

**Maite Ruiz de Austri Villan**, (Madril, 1959 - ) arabar zinema-zuzendaria eta gidoigilea da. Emakumezko zuzendarien artean aitzindaria izan zen maskulinizatua dagoen sektorean. Bi Goya sari eta beste hainbat izendapen lortu ditu bere ibilbidean zehar.

## Biografia 
Animaziozko filmen zuzendaria izatea ez da ogibide ohikoena. Maiteren kasuan haurtzaroarekin du zerikusia du. Txikitan Varsovian bizi izan zen, aitak erbesteratu behar izan zuelako. Poloniako telebistan izugarri gustatzen zitzaion marrazki bizidunetako telesail bat. Agian, hori izan zen guztiaren hasiera, gero asko idazten eta irakurtzen jarraitu zuen. Horrek ere eragina izan zuen.

1985ean, Gasteizen, kultura arloko hainbat saio zuzentzeari ekin zion. Urte batzuk geroago gidoilari eta zuzendari lanak burutu zituen telebistako hainbat serieetarako. Azkenik, gidoiak idazteari ekin zion eta animaziozko filmak zuzentzeari.APIKA Arabako Ekoizleen Elkarteko sortzaileetako bat ere bada eta 2023an erakunde honen presidentea.

## Filmografia 
* 1992 - *Ipar haizearen erronka*
* 1995 - *Ipar haizearen itzulera*
* 1998 - *A zer bizilagun animaliak!*
* 2001 - *Adarbakarraren kondaira*
* 2008 - *Animal Channel*
* 2010 - *Midas erregearen altxorra*
* 2013 - *Lucius Dumben berebiziko bidaia*
* *Las memorias de Idhun*.
## Sariak 
* 1995 Goya Saria, "Ipar haizearen itzulera" lanagatik
* 1999 Goya Saria

## Erreferentziak 
## Kanpo estekak
Ura Marten

thumb|Datu geologikoetan oinarrituta, aspaldian Martek izango zuen itxuraren errekreazioa.
**Ura Marten** edo, beste modu batez esanda, elementu horren presentzia Marten, datuak izan ditzakeen ondorioengatik, zientzialarientzat aspaldiko kezka izan da. Betidanik, planetaren geografiak ideia horren alde jokatu du, orografia aldapatsuek eta garaiera aldeek, kasu askotan, urak sortutakoen itxura osoa baitute. Datu guztien arabera planetaren ingurumen-baldintzak asko aldatu egin dira eta horrek ura detektatzeko zailtasunak handituko lituzke.

## Egungo atmosfera 
Gaur egun Marteko atmosferan %0,01 ur egon daiteke. Ur hori bi eratan egon daiteke: ur-lurrun moduan eta baita lurzoruan izotz moduan. Marteko presio atmosferikoa Lurrakoa baino askoz txikiagoa da, baita tenperatura ere. Baldintza horietan Marteko uraren zikloa Lurraren oso desberdina da, ura zuzenenean solidotik gasara pasatzen baita. Horren arabera, Marten ur-likidoa ez genuke aurkitu behar.

## Ur likidoaren aurkikuntza 
NASA agentziak zabaldutako argazki batzutan, ordea, ur korronteak diruditen ildoxkak ikusten dira. Informazioa Ames ikerketa zentroak, Johns Hopkins Laborategiak, Arizonako Unibertsitateak, Southwest Ikerketa Institutuak eta Nantesko Planetologia eta Geodinamika Laborategiak egindako ikerketaren emaitza da. MRO (Mars Reconnaissance Orbiter) zundak 2014an Recurring Slope Lineae izenez ezagutzen diren ildoxka batzuk aztertu zituen. Uraren mugimenduek eragindako aztarnak izan zitezkeen. Argazkiak espektrometroaz aztertuez gero, azkenik, ondorio honetara heldu dira: gatz hidratatua da. 

## Erreferentziak 
## Kanpo estekak 
* Ur likidoari buruzko Ibai Maruriren artikulua *Berria*n
* :Ur likidoari buruzko artikulua.
Johnny Galecki

**John Mark "Johnny" Galecki** (Bree, ) Estatu Batuetako aktorea da. Egindako lanik ezagunenak telebistan egin ditu *Roseanne* edo *The Big Bang Theory* telesailetan.

## Filmografia
Worcester Warriors

[thumb|250px|Worcester Warriors (zuriz), [Harlequin FC-ren aurkako partidan.]]
**Worcester Warriors Rugby Football Club** Ingalaterrako errugbi talde profesionala da, egoitza Worcester hirian duena. Ingalaterrako errugbi txapelketan parte hartzen zuen, baina 2022ko urrian lehiatik kanpo utzi zuten, kaudimengabezia zela eta.

## Historia 
Francis John Ede erreberendoak eratu zuen taldea 1871n, baina 2004 arte behe mailatan ibili zen. Urte hartan, bigarren mailako txapelketa irabazi eta lehen mailara igo zen. Bertan egon zen 2010 arte, eta posturik hoberena 2005-06 denboraldian lortu zuen, zortzigarrena. 2008an, berriz, European Challenge Cup jokatu zuen eta baita finalera iritsi ere; Bath Rugbyk garaitu zuen 24-16. 

2010–11 denboraldian bigarren mailako txapela (RFU Championship) irabazi, eta 2011tik 2014ra lehenbiziko mailan aritu zen. 2014-15ekoan berriz irabazi zuen bigarren mailako liga eta, beraz, Premiership-era igotzea lortu zuen; horrez gain, Anglo-irlandar Kopa ere irabazi zuen. 2021-22 denboraldian Premiership Rugby Cup-a irabazi zuen. 2022ko urrian, ordea, finantza arazoak zirela eta, Ingalaterrako errugbi txapelketatik at utzi zuten.

## Palmaresa 
* Premiership Rugby Cup
** irabazlea (1): 2022
* RFU Championship
** irabazlea (3): 2004, 2011, 2015
** finalista (3): 2001, 2002, 2003 
* European Challenge Cup
** finalista (1): 2008
* Europako ezkutua
** finalista (1): 2005
* Ingalaterrako errugbi txapelketa
** zortzigarrena 2006an
* Anglo-irlandar Kopa
** irabazlea (1): 2015
* Premiership Rugby Cup
** Txapelduna (1): 2022.

## Erreferentziak 
## Kanpo estekak 
*  Worcester Warriors taldearen webgunea, warriors.co.uk
Piazzola sul Brenta

**Piazzola sul Brenta** Italiako ipar-ekialdean dagoen Paduako probintziako (Veneto eskualdea) udalerria da. Brenta ibaiaren ertzean dago. 2015eko apirilean 11.264 biztanle zituen.

## Erreferentziak 
## Kanpo estekak
One Hundred and One Dalmatians

***One Hundred and One Dalmatians*** (eusk: '101 dalmaziar') 1961eko Clyde Geronimi, Hamilton Luske eta Wolfgang Reitherman zinema zuzendarik zuzendu eta Walt Disneyk ekoiztutako abenturazko marrazki bizidun filma bat da. Dodie Smith idazlearen *The Hundred and One Dalmatians* eleberrian oinarritua dago. Rod Taylor, Cate Bauer, Betty Lou Gerson, Ben Wright, Lisa Davis eta Martha Wentworth aktoreek bikoiztu zuten.

Hiru berregokitzapen film izan ditu: *101 Dalmatians* (1996) eta honen jarraipena
*102 Dalmatians* (2000), eta bestalde *Cruella* (2021).

## Argumentua 
Pongo eta Perdita euren txakurkumeekin eta Roger eta Anita gizakiekin batera bizi diren dalmaziar txakur bikote zoriontsu bat da. Baina etxalde handi batean bizi eta larruzko berokiak maite dituen Cruella de Ville izeneko emakume zitalak hamabost dalmaziar txakurkumeen gurasoak direla jakiten duenean heuren zoriontasuna kinka larrian egongo da. Txakurkumeak bahitu eta haien larruekin berarentzat bereziki eginiko beroki bat egitea otu zaio, eta lasterrera asmo hau obsesio bilakatuko da. Bere ametsa egi bilakatzeko asmoz txakurkumeak lapurtuko dituzten bi lapur kontratatutako ditu.

## Jatorrizko bikoiztaileak 
* Rod Taylor: Pongo
* Cate Bauer: Perdita
* Betty Lou Gerson: Cruella De Vil eta Birdwell andrea
* Ben Wright (Bill Lee abestietako ahotsa): Roger Radcliffe
* Lisa Davis: Anita Radcliffe
* Martha Wentworth: Nanny, Queenie eta Lucy
* Frederick Worlock: Horace eta Craven inspektorea
* J. Pat O'Malley: Jasper eta Colonel
* Thurl Ravenscroft: Kapitaina
* David Frankham: Tibbs sarjentua
* Barbara Baird: Rolly
* Mickey Maga: Patch
* Sandra Abbott: Penny
* Mimi Gibson: Lucky
* Tom Conway: Collie eta Quizmaster

## Kanpo estekak 
* *101 dalmaziar* filmaren IMDBko fitxa irakurgai
Þrestir

***Þrestir*** () 2015. urtean Rúnar Rúnarssonek zuzendutako filma da.

Donostiako Zinemaldiko 63. edizioaren Sail Ofizialen aurkeztu eta Urrezko Maskorra irabazi zuen.

## Istorioa 
Ari izeneko 16 urteko mutil baten iniziazio-kontakizuna. Ama eta biak Reykjaviken bizi ostean, mendebaldeko fiordo urrunetara joan beharko du bueltan, bere aita Gunar-ekin bizi izatera. Hartu-eman uzkurra izango du han aitarekin, eta txikitako lagunak ere aldatuta ikusiko ditu. Giro etsigarri horretan, Arik bere bidea egiten saiatuko beharko du.

## Aktoreak 
* Atli Óskar Fjalarsson: Ari
* Ingvar Eggert Sigurðsson: Gunnar
* Kristbjörg Kjeld: amama
* Rakel Björk Björnsdóttir: Lára
* Rade Šerbedžija: Tomislav
* Valgeir Hrafn Skagfjörð: Bassi

## Erreferentzia 
## Kanpo estekak 
* Webgune ofiziala 
* IMDb-ko fitxa
Ensenadako markesa

**Zenón de Somodevilla y Bengoechea**, **Ensenadako markesa** (Hervías edo Alesanco, Errioxa,  - Medina del Campo, Gaztela, ) Espainiako politikaria izan zen. Eragin handia izan zuen Filipe V.aren eta Karlos III.aren politikagintzan. Itsas Armadako eta Indietako idazkari nagusi, Finantza eta Gerrako kontseilari, Gaztelako Kontseiluko gobernadore eta Armadako kapitain nagusi izan zen. Finantza sistema goitik behera aldatu zuen, zerga sistema bakarra eratu eta industria, nekazaritza, irakaskuntza eta herri lanak bultzatu zituen. Kanpo arazoetan, Frantziaren aldekoa eta Ingalaterraren etsaia izan zen. 1754. urtean Granadara bidali zuten, erbesteraturik, Paraguaiko jesuiten matxinadan nahasia zegoela eta. 1760. urtean gortera itzuli zen Finantza aholkulari gisa, eta 1766. urtean Esquilache bere kargutik kentzeko matxinada antolatu zuela eta, atxilotu eta Medina del Campora eraman zuten.

## Erreferentziak
Exeter Chiefs

thumb|250px
**Exeter Chiefs** (izen ofiziala, *Exeter Rugby Club*) Ingalaterrako Exeter hiriko errugbi talde bat da. Ingalaterrako errugbi txapelketan jokatu ohi du.

## Historia 
1871an sortu zen Exeter Rugby Club eta 1873an jokatu zuen lehen partida. 1890an Devongo Kopa eskuratu zuen. 1905ean bere zelaian jokatu zuen lehen aldiz Zeelanda Berriko errugbi selekzioak partida Iparraldeko hemisferioan. Devon Konderriko selekzioaren aurka jokatu zuen eta orduan jaso zuen "All Blacks" ezizena.

1996an Heineken Kopa abiatzearekin batera Europako taldeak profesionalizatu egin ziren, baina Exeter behe mailatan aritu zen. Hala ere hainbat aldiz jokatu zituen Kopako final laurdenak, 1993 eta 1995ean hain zuzne ere. Hirugarren mailan ari zen orduan. 2010an bigarren mailako txapelduna izan zen eta ordutik lehen mailan dabil. Anglo-Galestar Kopa bat jokatu du eta Europako bi txapelketetan ere aritu da, Heineken Kopan eta Challege Kopan.

2016an liga bikaina burutu eta finalista izan zen. 2017an lortu zuen Liga irabaztea. 2018 eta 2019an Ligako fase erregularra irabazi eta finala jokatu zuen, baina galtzaile atera zen. 2020an Europako Txapeldunen Kopa irabazi zuen, bai eta Ingalaterrako liga ere bigarren aliz.

## Lorpenak 
* Europako Txapeldunen Kopa (Heineken Kopa)
** Txapelduna (1): 2020.
* European Challege Cup
** Final laurdenak 2011an.
* Ingalaterrako errugbi txapelketa:
** Txapelduna (2): 2017, 2020.
** Finalista (4): 2016, 2018, 2019, 2021.
* Anglo-Galestar Kopa:
** Txapelduna (1): 2014.
** Finalista (2): 2015, 2017.

## Kanpo estekak 
*  Exeter Chiefs taldearen webgunea
Star Trek VI: The Undiscovered Country

***Star Trek VI: The Undiscovered Country*** (euskaraz *Star Trek VI: Herrialde Ezezaguna*) 1991ko Nicholas Meyer estatubatuar zinema zuzendari eta zinema gidoigileak zuzendu eta idatzitako zientzia-fikziozko filma bat da. William Shatner, Leonard Nimoy, DeForest Kelley, James Doohan, Walter Koenig, Nichelle Nichols, George Takei eta David Warner aktoreek antzeztu zuten.

Gene Roddenberry gidoigile eta ekoizlearen *Star Trek* telesaila ospetsuan oinarritutako film saileko seigarren filma izan zen, *Star Trek: The Motion Picture* (1979), *Star Trek II: The Wrath of Khan* (1982), *Star Trek III: The Search for Spock* (1984) eta *Star Trek IV: The Voyage Home* (1986) eta *Star Trek V: The Final Frontier* (1989), ondoren jarraipen hauek izan zituen: *Star Trek: Generations* (1994), *Star Trek: First Contact* (1996), *Star Trek: Insurrection* (1998), *Star Trek: Nemesis* (2002), *Star Trek* (2009), *Star Trek Into Darkness* (2013) eta *Star Trek Beyond* (2016).

## Argumentua 
Federazioa eta Klingon Inperioaren arteko urte luzez iraun duen gerraren ostean bi aldeek bake konferentzia bat burutzera doaz. Baina ordura arte gupidagabeko etsaiekin galaxiarteko bake hitzarmen baten ikuspegiak Kirk kapitaina larritzen du: “Piztiak dira!”, ohartaraziz. Orduan, Klingon espazio-ontzi bat erasotua izatean, erasoaren ardura Enterprise espazio-ontziari leporatuko zaio, beraz, gerraren basapiztiak beste behin ere aske geldituko dira: bi munduak euren arteko behin betiko gatazka izan daitekeenerako prestatuko dira.

## Aktoreak 
* William Shatner: James Tiberius Kirk kapitaina
* Leonard Nimoy: Spock kapitaina
* DeForest Kelley: Leonard McCoy doktorea
* James Doohan: Montgomery Scott komandantea
* Walter Koenig: Pavel Chekov komandantea
* George Takei: Hikaru Sulu kapitaina
* Nichelle Nichols: Nyota Uhura komandantea
* Kim Cattrall: lieutenant Valeris tenientea
* Christopher Plummer: Chang jenerala
* David Warner: Gorkon kantzilerra
* Kurtwood Smith:a Federazioaren presidentea
* Michael Dorn: Worf kolonela
* Christian Slater: Excelsior espaziontziko komunikazio komandantea
* Iman: Martia (bere «gizaki» itxura)
* René Auberjonois: West kolonela

## Saila 
* *Star Trek: The Motion Picture* (1979)
* *Star Trek II: The Wrath of Khan* (1982)
* *Star Trek III: The Search for Spock* (1984)
* *Star Trek IV: The Voyage Home* (1986)
* *Star Trek V: The Final Frontier* (1989)
* *Star Trek: Generations* (1994)
* *Star Trek: First Contact* (1996)
* *Star Trek: Insurrection* (1998)
* *Star Trek: Nemesis* (2002)
* *Star Trek* (2009)
* *Star Trek Into Darkness* (2013)
* *Star Trek Beyond* (2016)

## Kanpo estekak 
* *Star Trek VI: The Undiscovered Country* filmaren iragarkia ikusgai. Youtube.com 
* *Star Trek VI: The Undiscovered Country* filmaren fitxa Startk.com webgunean 
* *Star Trek VI: The Undiscovered Country* filmaren IMDBko fitxa irakurgai
Star Trek: Generations

**Star Trek: Generations** (euskaraz *Star Trek: Belaunaldiak*) 1994ko David Carson estatubatuar zinema zuzendariak zuzenduako zientzia-fikziozko filma bat da.

Filma honetan Gene Roddenberry gidoigile eta ekoizlearen *Star Trek* telesaileko jatorrizko aktoreak *Star Trek: The Next Generation* telesaileko aktoreengatik ordezkatzen dira, James Tiberius Kirk (William Shatner) kapitainaren lekukoa Jean-Luc Picard (Patrick Stewart) kapitainak hartuz.

Film saileko seigarren filma izan zen, *Star Trek: The Motion Picture* (1979), *Star Trek II: The Wrath of Khan* (1982), *Star Trek III: The Search for Spock* (1984) eta *Star Trek IV: The Voyage Home* (1986), *Star Trek V: The Final Frontier* (1989) eta *Star Trek VI: The Undiscovered Country* (1991), ondoren jarraipen hauek izan zituen: *Star Trek: First Contact* (1996), *Star Trek: Insurrection* (1998), *Star Trek: Nemesis* (2002), *Star Trek* (2009), *Star Trek Into Darkness* (2013) eta *Star Trek Beyond* (2016).

## Argumentua 
XXIII. mendearen amaiera. *Enterprise* espaziontziaren hirugarren modelo berriaren lehenbiziko hegaldian aurreko espaziontziko eskifaia ere badoa (tartean James T. Kirk kapitaina), baina basetik atera bezain azkar energia eraztun batean harrapaturik gelditu diren bi espaziontzien laguntza eskaerari kasu egin beharko diote. Enterprisek bi espaziontzi horietako eskifaia gehiena salbatu eta bertatik oso-osorik ateratzea lortuko du, baina ekintza guzti honetan Kirk kapitainak bizia galduko du. 78 beranduago, Jean-Luc Picard kapitainak eta *Enterprise-D* espaziontziko eskifaiak eguzki sistema osoak suntsitzen ari den Soren izeneko zientzialari matxinoa topatuko dute. Hura gelditzen lagun diezaieken gizon bakar bat dago... eta jada 78 urte hil zela badira.

## Aktoreak 
* Patrick Stewart: Jean-Luc Picard kapitaina
* Jonathan Frakes: William T. Riker komandantea
* Brent Spiner: Data teniente-komandantea
* LeVar Burton: Geordi La Forge teniente-komandantea
* Michael Dorn: Worf teniente-komandantea
* Gates McFadden: Beverly Crusher doktorea-komandantea
* Marina Sirtis: Deanna Troi komandantea-aholkularia
* Malcolm McDowell: Tolian Soran doktorea
* James Doohan: Montgomery Scott «Scotty» kapitaina
* Walter Koenig: Pavel Chekov komandantea
* William Shatner: James Tiberius Kirk kapitaina
* Alan Ruck: John Harriman kapitaina
* Jacqueline Kim: Demora Sulu kapitaina
* Barbara March: Lursa
* Gwynyth Walsh: B'Etor
* Whoopi Goldberg: Guinan
* Lynn Salvatori: Antonia
* Guy Vardaman: Darien Wallace

## Saila 
* *Star Trek: The Motion Picture* (1979)
* *Star Trek II: The Wrath of Khan* (1982)
* *Star Trek III: The Search for Spock* (1984)
* *Star Trek IV: The Voyage Home* (1986)
* *Star Trek V: The Final Frontier* (1989)
* *Star Trek VI: The Undiscovered Country* (1991)
* *Star Trek: First Contact* (1996)
* *Star Trek: Insurrection* (1998)
* *Star Trek: Nemesis* (2002)
* *Star Trek* (2009)
* *Star Trek Into Darkness* (2013)
* *Star Trek Beyond* (2016)

## Kanpo estekak 
* *Star Trek: Generations* filmaren iragarkia ikusgai. Youtube.com 
* *Star Trek: Generations* filmaren fitxa Startrek.com webgunean 
* *Star Trek: Generations* filmaren IMDBko fitxa irakurgai
Neskame

thumb|200px|**Neskamea** etxeko anderearen aurrean.

**Neskamea** etxeko lanak egiten dituen emakumezko etxeko langilea da, historikoki (eta hortik izena) emakume gaztea izan dena. Garbiketa, janarien prestaketa, arropa lisatzea, mandatuak egin eta antzekoak izaten dira bere zereginak. Etxe batzuetan uniformez jantzita joaten dira.

Jon Abril beratarrak  Neskatoak film dokumentala zuzendu zuen 2016an. Nafarroa Garaitik Ipar Euskal Herrira, franskismo garaian, neskato-lanean aritzera joan ziren emakumeen historia erakusten du hamalau elkarrizketen bidez.
[erdian|thumb|380x380px|[Jon Abril|Jon Abril-en *Neskatoak* dokumentala (2016).]]

## Kanpo estekak 
* Neskatoak dokumental osoa on-line.
Eguzki-dantza

**Eguzki-dantza** gaur egungo AEB eta Kanadako lurraldeetako amerindiar herri batzuetan egin ohi den zeremonia bat da, batez ere lautadetako herriek ospatu ohi dute.

Europarrek Mendebalde Urruna kolonizatu eta AEB eta Kanada eratzean, bi herrialde horietako legediak mota honetako zeremoniak debekatu eta euren ama hizkuntzetan mintzatzen jarraitu zuten amerindiarrak legez kanpo lagatzera ere iritsi zen. Euren kulturaren ohitura eta zati ziren zeremonia hauek egiten jarraitu zuten amerindiarrak espetxeratuak edota erailak izan ziren. Ondorioz, euren kultur ondarea gorde eta etorkizuneko belaunaldiek ezagutzeko helburuz, zeremonia hauetako gehienak ezkutukoak bilakatu eta sekretuan burutu ziren.
[thumb|erdian|600px|[Txeienetarren eguzki-dantza.]]

Herri edo tribu bakoitzak erritu hau burutzeko bere era du, baina orokorrean hainbat dantza, danbor eta otoitz amankomun dituzte. Kasi batzuetan piercing motako erritua ere badute, bular, beso edota bizkarrean zeremonian zehar haragia urratzen duten hezur zorrotzak sartzen direlarik. Eguzki dantza askotan partaideen argazkiak ateratzea gaizki ikusia dago edo ez da gizalegezkoa, euren duintasunaren aurkakoa delako sineskera baitago.

Bi sexuko partaideek dantza egin ohi dute, bai gizon zein emakumeek. Azken urteetan, gainera, kanpotarrek ere parte har dezakete, zenbait kasutan.

## Zinema 
Ziurrenik mundu osoan dantza honen ezagupena gehien hedatu zuen filma 1970ko *A Man Called Horse* (*Zaldi Izeneko Gizona*) izan zen, honetan Richard Harris irlandar aktoreak bi hezur zorrotzek bularreko haragia urratu arte eguzki-dantza dantzatzen duen eszena aski ospetsua bilakatu zen.

## Bibliografia 
* *Mi vida es mi danza del sol*, Leonard Peltier (Txalaparta). 

## Kanpo estekak
Euler diagrama

thumb|200px|eskuinera|Euskal Herriaren Euler diagrama ikusgai.

**Euler diagrama** multzoak eta beren arteko erlazioak adierazteko erabiltzen den diagrama mota bat da. Orokorrean "Euleriar zirkuluen" lehenbiziko erabilpena Leonhard Euler (1707–1783) suitzar matematikariari aitortzen zaio. Venn diagramarekin estuki lotua dago.

## Ikus gainera 
* Venn diagrama

## Kanpo estekak
Bacillus coagulans

**Bacillus coagulans** Bacillus generoko bakterioa da, elikagai-kontserbak batzuetan kutsatu eta hondatzen dituena. B.W. Hammer mikrobiologoak deskribatu zuen lehenbizikoz 1915ean.

## Ezaugarriak 
Bacillus coagulans bakterio Gram positiboa da, bazilo itxura duena. Anaerobio fakultatiboa da, katalasa (+) eta mugikorra. Bacillus guztien antzera endosporak sortzeko gai da. Endosporak erresistentzia handiko egiturak dira, bakterioa bizirik eta sor egoeran mantentzen dutenak ingurugiroko baldintzak oso gogorrak eta aurkakoak izan arren.

Termofiloa da eta pH azidoak jasateko gaitasuna du.

Ez da giza patogenoa. Aitzitik, probiotiko moduan erabilia onuragarria da hainbat gaitz gastro-intestinal sendatzeko eta immunitate-sistema bizkortzeko  

## Elikagaien hondatzailea 
Mikrobio honek kalteak egiten ditu elikagaien industrian, latetan ontziratuak dauden elikagaietan, batez ere. Kontserba-latetan "garraztasun laua" deritzona eragiten du, elikagaiak hartzitzen dituelako gasik sortu gabe eta latak desitxuratu gabe (badaude laten elikagaiak hartzitzen dituzten beste bakterio batzuk -klostridioak, eskuarki- gasa askatzen dutenak, laten bizkorra eta puzte-prozesua eraginez)

## Erreferentziak 
## Kanpo estekak
Perieko

**Periekoak** Lakonia eta beste eskualde batzuetako biztanle aske, ilotak ez bezala, baina ez-hiritarrak ziren, lurralde horiek Esparta eta beste greziar kolonien mendean zeudenean.

## Kanpo estekak
Perieko (geografia)

**Periekoa** Lurraren puntu bateko latitude berean eta aurkako meridianoan dagoen puntu geografikoa eta hango biztanleei ematen zaien izena da. Ekuatorean dauden puntu guztien periekoak, aldi berean antipodak dira.

## Ikus, gainera 
* Anteko

## Kanpo estekak
SU Agen Lot-et-Garonne

[thumb|250px|SU Agen (urdinez) [Stade Toulousain|Tolosaren aurkako partidan.]]
**SU Agen Lot-et-Garonne** (izen osoa, *Sporting Union Agen Lot-et-Garonne*) Frantziako Akitania eskualdeko Agen hiriko errugbi taldea da. Frantziako Liga asko irabazi ditu eta palmaresean laugarrena da.

## Historia 
Taldea 1908an sortu zen. Bigarren Mundu Gerraren aurrertik talde indartsua osatu zuen eta bi Liga eta hiru kopa irabazi zituen 1930 eta 1945 artean. 1960 hamarkadan beste hiru loiga eta kopa bat eskuratu zituen. Azken garai oparoa 1980 hamarkadan izan zuen.

Europako final bat ere jokatua du, 1998ko European Challege Cup, baina galtzaile atera zen.

## Lorpenak 
* European Challenge Cup
** Finalista (1): 1998.
* Top 14 Liga:
** Txapelduna (8): 1930, 1945, 1962, 1965, 1966, 1976, 1982, 1988.
** Bigarrena (6): 1943, 1947, 1984, 1986, 1990, 2002.
* Yves du Manoir Kopa/Frantziako Errugbi Kopa
** Txapelduna (6): 1932, 1943, 1945, 1963, 1983, 1992.
** Finalista (4): 1933, 1970, 1975, 1987.

## Kanpo estekak 
* SU Agen taldeko webgune ofiziala
FC Lourdes

**FC Lourdes** edo **FC Lourdais** (izen osoa, *Football Club Lourdais Hautes-Pyrénées*) Frantziako Pirinio Garaiak eskualdeko Lurda hiriko errugbi taldea da. Frantziako Liga zortzi aldiz irabazi du eta palmaresean laugarrena da. Gaur egun ordea laugarren mailan ari da jokatzen.

## Palmaresa 
* Top 14 Liga:
** Txapelduna (8): 1948, 1952, 1953, 1956, 1957, 1958, 1960, 1968.
** Bigarrena (3): 1945, 1956, 1955.
* Yves du Manoir Kopa/Frantziako Errugbi Kopa
** Txapelduna (8): 1950, 1951, 1953, 1954, 1956, 1966, 1967, 1981.
** Finalista (3): 1948, 1977, 1984.

## Kanpo estekak 
* FC lourdes taldeko webgune ofiziala
Filon Alexandriakoa

**Filon Alexandriakoa** (, *Philōn*; , *Yedidia (Jedediah) HaCohen*; Alexandria,  – *ibidem*, ) filosofo helenistikoa izan zen, judua jatorriz. Etxe onekoa zen eta heziketa helenikoa eman zioten, Bibliaren eta pentsamendu juduaren ikaskuntza alde batera utzi gabe. Hasieran, kontenplaziozko bizitzak erakarri bazuen ere, politikan ere parte hartu zuen. Erromara bidali zuten diputatu gisa (K.o. 39-41) Kaligula enperadorearengana, haren irudia gurtu nahi ez zuten juduen alde hitz egin zezan. Exegesia (Genesiari eta Exodoari buruzko arazoak eta irtenbideak; Genesiaren komentario alegorikoa) eta filosofia (Ergelaren esklabotasunari buruz; Jakintsuaren askatasunaz) landu zituen. Bere lanetan fede monoteista eta filosofia grekoa, batez ere Platon eta estoikoak, bateratu nahi izan zituen. Neoplatonismoaren aitzindaritzat hartu ohi da maiz Filon.

## Erreferentziak
Kobus

***Kobus*** sei Afrikako antilopeak, horiek guztiak dira padurak, uholde-lautadak, edo belartsua beste arlo ura gertu lotutako espezie dituen generoa da. Sexu dimorfiko dira, emakumezkoen txikiagoa izatea eta gizonezko adarrak falta dituzten.

## Espeziea 
* *Kobus anselli*
* *Kobus ellipsiprymnus*
* *Kobus kob*
* *Kobus leche*
* *Kobus megaceros*
* *Kobus vardonii*

## Kanpo estekak
Racing Club de Narbonne Méditerranée

**Racing Club de Narbonne Méditerranée** Frantziako Okzitania eskualdeko Narbona hiriko errugbi taldea da.

## Historia 
Frantziako Liga bi aldiz irabazi du, baina Yves du Manoir Kopa gehien irabazi dituen taldea da. European Challenge Cupeko finalera ere iritsi zen 2001 urtean baina London Harlequins taldeak garaitu zuen. Gaur egun ordea bigarren mailan ari da jokatzen.

## Palmaresa 
* European Challenge Cup
** Txapelduna (0)
** Finalista (1): 2001
* Top 14 Liga
** Txapelduna (2): 1936, 1979.
** Bigarrena (3): 1932, 1933, 1974.
* Yves du Manoir Kopa/Frantziako Errugbi Kopa
** Txapelduna (10): 1968, 1973, 1974, 1978, 1979, 1984, 1985, 1989, 1990, 1991.
** Finalista (3): 1967, 1982, 1992.

## Kanpo estekak 
* RC Narbonne taldeko webgune ofiziala
Megasonikoak

***Megasonikoak*** () marrazki bizidunetako filma da, Baleukok egina.

1997an marrazki bizidunetako film onenaren Goya Saria irabazi zuen.

## Argumentua 
Etorkizunean gaude. Sinteticom presidenteak, unibertsoko diktadoreak, galaxiako izaki guztien desio eta pentsamenduak mendean dauzka, eta robotez osatutako armada bat du. Hala ere, ez du hain aise menderatuko mundua.

## Erreferentziak 
## Kanpo estekak
Racing 92

**Racing 92** Frantziako errugbi kluba da, egoitza Le Plessis-Robinson udalerrian duena, Parisko aldirietan. Top 14 txapelketan jokatzen du, eta sei aldiz atera da Frantziako txapeldun, azkena 2016an.

## Historia 
1882ko apirilaren 20an sortu zen Racing Club de France atletismo kluba, eta 1890ean errugbi saila eratu zen haren barnean. Hasiera hartan, talde indartsua izan zen eta lehia gogorra izan zuen Stade Françaisekin. 1892an, Frantziako ligako lehenbiziko txapelduna izan zen, finalean Stade Français garaituz. Aipatzekoa da final hartako epailea Pierre de Coubertin izan zela. Hurrengo urtean, Stadekoak izan ziren garaile. 

1900ean eta 1902an beste bi liga irabazi zituen Racingek, eta 1912an Stade Toulousainen kontra galdu zuen finalean. 1918an, Coupe de l'Espérance txapelketan nagusitu zen. Baina "urrezko aroa" amaitua zen orduko. 1920ko hamarkadako jokalaririk enblematikoena Yves du Manoir izan zen, 1928an hegazkin istripuan zendua; haren omenez sortu zen Yves du Manoir Challengea.

1950ean, ligako finalera iritsi zen, baina Castres Olympique nagusitu zitzaion. 1952an, berriz, Yves du Manoir Challengea irabazi zuen. 1957an, Frantziako ligako finalista izan zen berriz ere, eta 1959an bere laugarren liga eskuratu zuen. Bosgarrena irabazteko, ordea, lau hamarkadaz egon behar izan zuen zain, 1990 arte, hain zuzen ere. 

[thumb|300px|[Stade Toulousainen aurkako partida, 2011ko irailak 10.]]
1990eko hamarkadan, profesionaltasunera egokitzeko arazoak izan zituen, eta maila galdu zuen. 1998an itzuli zen lehen mailara, baina 2000. urtean berriz jaitsi zen bigarrenera. 2001ean, errugbi taldea Racing Clubetik banatu eta *Racing Métro 92* klub profesional berria eratu zuen, US Métrorekin baturik. 2015etik aitzina, *Racing 92* da klubaren izena. 

2015-16 denboraldia bikaina izan zuen. 26 urteren ondoren Top 14 txapelketa irabazi zuen eta Europako Txapeldunen Kopako finalista izan zen. 2018an eta 2020an berriz iritsi zen Europako Txapeldunen Kopako finalera.

## Palmaresa 
* Europako Txapeldunen Kopa:
** Txapelduna (0)
** Finalista (3): 2016, 2018, 2020.
* Top 14:
** Txapelduna (6): 1892, 1900, 1902, 1959, 1990, 2016.
** Bigarrena (6): 1893, 1912, 1920, 1950, 1957, 1987.
* Yves du Manoir Kopa:
** Txapelduna (1): 1952.
* Coupe de l'Espérance:
** Txapelduna (1): 1918.

## Erreferentziak 
## Kanpo estekak 
*  Racing 92 taldearen webgunea, racing92.fr
We Were Soldiers

***We Were Soldiers*** (euskaraz *Soldaduak Izan Ginen*) 2002ko Randall Wallace estatubatuar zinema zuzendari, gidoigile eta ekoizleak zuzendu, idatzi eta ekoiztutako gerra filma bat da. Hal Moore soldadu ohi eta Joseph L. Galloway kazetariaren *We Were Soldiers Once… And Young* (*Behin Batez Soldaduak Izan Ginen... Eta Gazteak*) liburuan oinarritua dago. Mel Gibson, Madeleine Stowe, Sam Elliott, Greg Kinnear, Chris Klein, Keri Russell eta Barry Pepper aktoreek antzeztu zuten.

## Argumentua 
Vietnamgo Gerra, 1965ean Hal Moore estatubatuar kolonela (Mel Gibson) eta bere gizonek (400 inguru) "Heriotzaren Harana" deritzon eskualdean lurrartu berri dute. Bertan Vietcongeko 2.000 soldadu inguru zain dauzkate, gerra hartako gudu odoltsu eta ankerrenetako bati hasiera emanez: Ia Drangeko gudua.

## Aktoreak 
* Mel Gibson: Hal Moore teniente kolonela/kolonela
* Madeleine Stowe: Julia Moore
* Greg Kinnear: Bruce P. Crandall maiorra
* Sam Elliott: Basil L. Plumley sarjentu maiorra
* Chris Klein: John Geoghegan 2. tenientea
* Luke Benward: David Moore
* Taylor Momsen: Julie Moore
* Devon Werkheiser: Steve Moore
* Keri Russell: Barbara Geoghegan
* Barry Pepper: Joe Galloway
* Mark McCracken: Ed "Too Tall" Freeman
* Đơn Dương: Nguyễn Hữu An, NVAko teniente kolonela
* Ryan Hurst: Ernie Savage sarjentua
* Marc Blucas: Henry Herrick 2. tenientea
* Jsu Garcia: Tony Nadal kapitaina
* Jon Hamm: Matt Dillon kapitaina
* Clark Gregg: Tom Metsker kapitaina
* Blake Heron: Galen Bungum
* Desmond Harrington Bill Beck
* Brian Tee: Jimmy Nakayama
* Robert Bagnell: Charlie Hastings, USAFeko 1. tenientea

## Kanpo estekak 
* *We Were Soldiers* filmaren iragarkia ikusgai. Youtube.com 
* *We Were Soldiers* filmaren IMDBko fitxa irakurgai
War of the Worlds (2005eko filma)

**War of the Worlds** (euskaraz *Munduen Gerra*) 2005eko Steven Spielberg estatubatuar zinema zuzendariak zuzendutako zientzia-fikziozko filma bat da. Izenburu berdineko H.G. Wells ingeles idazlearen *Munduen Gerra* eleberrian oinarritua dago. Tom Cruise, Dakota Fanning, Justin Chatwin, Miranda Otto eta Tim Robbins aktoreek antzeztu zuten, eta Morgan Freeman aktoreak narratzailearen ahotsa ipini zuen.

## Argumentua 
Lurrak Estralurtarren inbasioa jasatean, gizateria bere askatasuna berreskuratzeko gerra izugarri bati ekingo dio. Guzti hau gertatzen den bitartean, estatubatuar familia bateko senideek bizirauteko borrokaren kontakizuna irudikatzen da. Ray Ferrier (Tom Cruise) batere aita eredugarria ez den dibortziatutako portuko langilea da. Seme-alabak (Dakota Fanning eta Justin Chatwin) bere etxean bisitan dauden unean ezusteko eta sekulako ekaitz elektriko bat hasiko da. Handik gutxira, Ray bere eta bere senideen bizitza behin betiko aldatuko duen gertakizunaren lekukoa izango da: lurrazpitik hiru hankadun makina erraldoi bat agertu eta bere aurrean duen oro hiltzen eta suntsitzen hasiko da.

## Aktoreak 
* Tom Cruise: Ray Ferrier
* Dakota Fanning: Rachel Ferrier
* Justin Chatwin: Robbie Ferrier
* Miranda Otto: Mary Ann Ferrier
* Tim Robbins: Harlan Ogilvy
* Rick Gonzalez: Vincent
* Yul Vázquez: Julio
* Lenny Venito: Manny Mekanikaria
* Lisa Ann Walter: Cheryl
* Ann Robinson: Amona, 1953ko filmean paper nagusia antzeztu zuen
* Gene Barry: Aitona, 1953ko filmean paper nagusia antzeztu zuen
* David Alan Basche: Tim
* Roz Abrams: Bere burua antzeztuz
* Camillia Sanes: Albistegiko ekoizlea
* Amy Ryan: Haurtxoa duen auzolaguna
* Danny Hoch: Polizia
* Morgan Freeman: Narratzailea
* Channing Tatum: Elizaren eszenako (krediturik gabe)
* Dee Bradley Baker: Estralurtarraren ahotsa (krediturik gabe)
* Columbus Short: Soldadua (krediturik gabe)

## Kanpo estekak 
* *War of the Worlds* filmaren iragarkia ikusgai. Youtube.com 
* *War of the Worlds* filmaren IMDBko fitxa irakurgai
José María Sert plaza

**José María Sert plaza** Gipuzkoako Donostia hiriburuan dagoen plaza bat da. Resurreccion Maria, Antonio Gaztañeta, Jose Goikoa, Oihanart, Antonio Arzak, Karmelo Etxegarai, Simona de Lajust eta Pedro Muñoz Ugartemendia kaleen artean hedatzen da.

Izena Josep Maria Sert kataluniar margolariaren omenez darama.

## Kanpo estekak
Pratovecchio Stia

**Pratovecchio Stia** Italiako erdialdean dagoen Arezzoko probintziako (Toskana eskualdea) udalerria da. 2014ko urtarrilaren 1ean eratu zen, Pratovecchio eta Stia udalerrien bat egitearen bidez. 2015eko apirilean 5.880 biztanle zituen.

## Erreferentziak 
## Kanpo estekak
Marrazki bizidunetako film onenaren Goya Saria

Goya Sariak Espainiako Zine Arteen eta Zientzien Akademiak sortu zituen 1986an. Zerrenda honetan **marrazki bizidunetako film onenaren Goya Saria** () 1989ko lehenengo ediziotik jaso duten guztien zerrenda erakusten da:

## Film irabazleak 
### 1980ko hamarkada 
### 1990eko hamarkada 
### 2000ko hamarkada 
### 2010eko hamarkada 
### 2020ko hamarkada 
## Kanpo estekak
Gunbower Parke Nazionala

**Gunbower Parke Nazionala** () Australiako Victoria lurraldeko London Malleen dagoen naturagune babestua da. Parkeak 9330 hektarea ditu eta Echuca eta Koondrook herrien artean dago, Murray ibaiatik gertu. Parkea 2010eko ekainean sortu zen. Zonalde babestuaren barruan *Gunbower Forest Ramsar* hezeguneak daude, hegazti migratzaileentzak garrantzi handiko zonaldea.

## Kanpo estekak 
* Gunbower National Park webgunea.
* Bisitariaren gida.
The Terminal

**The Terminal** (euskaraz *Terminala*) 2004ko Steven Spielberg estatubatuar zinema zuzendariak zuzendutako amodiozko drama-komedia filma bat da. Tom Hanks, Catherine Zeta-Jones, Stanley Tucci, Chi McBride eta Diego Luna aktoreek antzeztu zuten.

Filma New York hiriko John F. Kennedy nazioarteko aireportuan girotua egon arren, istorioa hein batean Paris hiriko Paris-Charles de Gaulle aireportuan 1. Terminalean 18 urtez (1988-2006) bizi izan zen Mehran Karimi Nasseri iraniarraren bizipenan oinarritua dago.

## Argumentua 
Viktor Navorski (Tom Hanks) ez da gainontzeko turistak bezalakoa. Estatu Batuetan sartzera doan unean, bere jaioterria den Krakozian ezusteko estatu kolpe bat jaso eta bertako gobernua irauliko du, hortaz, AEBetan blokeaturik geldituko da, ez zeru eta ez lur, nora joan ezinik. Etxegabe gisa, JFK aireportuko terminal batean bizitzen jarriko da, bizirauteko lantxoak eginez.

## Aktoreak 
* Tom Hanks: Viktor Navorski, JFK aireportuko terminal batean bizi den krakozhiar etorkina
* Catherine Zeta-Jones: Amelia Warren, hegaldi azafata
* Stanley Tucci: Frank Dixon, JFK aireportuko Bidaiarien eta Babes Eremu Saileko zuzendaria
* Chi McBride: Joe Mulroy, JFK aireportuko zamalaria eta Viktorren laguna
* Diego Luna: Enrique Cruz, JFK aireportuko janari zerbitzuko langilea eta Viktorren laguna
* Barry Shabaka Henley: Thurman, Dixonen laguntzailea
* Kumar Pallana: Gupta Rajan, JFK aireportuko garbiketa langilea eta Viktorren laguna, inmigraziokoek hura atxilotu eta Indiara itzul ez dezaten AEBetan ezkutatzen lagunduko dio
* Zoë Saldana: Dolores Torres, inmigrazio arduraduna eta Star Trek zalea, Viktorren bidez Enriquez maiteminduko da
* Eddie Jones: Richard Salchak, Dixonen nagusia
* Jude Ciccolella: Karl Iverson, Viktorren eraikuntz lanetako arduradun edo nagusia
* Corey Reynolds: Waylin, segurtasun ofiziala
* Guillermo Diaz: Bobby Alima
* Rini Bell: Nadia
* Stephen Mendel: Lehen mailako zaindaria
* Valery Nikolaev: Milodragovich
* Michael Nouri: Max, Ameliaren ezkondutako mutilaguna
* Benny Golson: Bere burua antzeztuz
* Scott Adsit: Taxi gidaria

## Kanpo estekak 
* *The Terminal* filmaren iragarkia ikusgai. Youtube.com 
* *The Terminal* filmaren IMDBko fitxa irakurgai